CELEX: 32010R0119
Language: mt
Date: 2010-02-09 00:00:00
Title: Regolament tal-Kummissjoni (UE) Nru 119/2010 tad- 9 ta’ Frar 2010 li jemenda r-Regolament (UE) Nru 1233/2009 li jistabbilixxi miżura speċifika ta’ appoġġ għas-suq fis-settur tal-ħalib

10.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 37/26
            
         REGOLAMENT TAL-KUMMISSJONI (UE) Nru 119/2010
   tad-9 ta’ Frar 2010
   li jemenda r-Regolament (UE) Nru 1233/2009 li jistabbilixxi miżura speċifika ta’ appoġġ għas-suq fis-settur tal-ħalib
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 2799/98 tal-15 ta’ Diċembru 1998 li jistabbilixxi arranġamenti agromonetarji għall-euro (1), u b’mod partikolari l-Artikolu 9 tiegħu,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (2), u b’mod partikulari l-Artikoli 186 u 188(2), flimkien mal-Artikolu 4 tiegħu,
   Billi:
   
               (1)
            
            
               L-Anness għar-Regolament tal-Kummissjoni (UE) Nru 1233/2009 (3) jistipula l-ammonti għall-appoġġ lill-bdiewa produtturi tal-ħalib li ntlaqtu ħażin ħafna mill-kriżi tal-ħalib. Billi dawn l-ammonti huma stipulati f’euro, jeħtieġ li tiġi ffissata data komuni għall-konverżjoni ta’ dawn l-ammonti fil-munita nazzjonali għall-Istati Membri li għadhom ma addottawx il-munita unika, biex tiġi żgurata applikazzjoni uniformi u simultanja madwar l-Unjoni. Huwa għalhekk xieraq li jiġi determinat l-avveniment operattiv għar-rata tal-iskambju skont l-Artikolu 3 tar-Regolament (KE) Nru 2799/98.
            
         
               (2)
            
            
               Minħabba l-prinċipju msemmi fl-Artikolu 3(1), it-tieni inċiż, u l-kriterji msemmija fl-Artikolu 3(2) tar-Regolament (KE) Nru 2799/98, l-avveniment operattiv għandu jkun id-data tad-dħul fis-seħħ tar-Regolament (UE) Nru 1233/2009.
            
         
               (3)
            
            
               Ir-Regolament (UE) Nru 1233/2009 għandu għalhekk jiġi emendat skont dan.
            
         
               (4)
            
            
               Sabiex tiġi żgurata, kemm jista’ jkun malajr, applikazzjoni uniformi u simultanja madwar l-Unjoni, dan ir-Regolament għandu jidħol fis-seħħ mingħajr dewmien u għandu japplika mid-data tad-dħul fis-seħħ tar-Regolament (UE) Nru 1233/2009.
            
         
               (5)
            
            
               Il-miżuri pprovduti f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
            
         ADOTTAT DAN IR-REGOLAMENT:
   Artikolu 1
   L-Artikolu 3a li ġej għandu jiddaħħal fir-Regolament (UE) Nru 1233/2009 wara l-Artikolu 3:
   
      “Artikolu 3a
      Id-data tal-avveniment operattiv għar-rata tal-iskambju fir-rigward l-ammonti stipulati fl-Anness għandha tkun is-17 ta’ Diċembru 2009.”
   
   Artikolu 2
   Dan ir-Regolament għandu jidħol fis-seħħ l-għada tal-pubblikazzjoni tiegħu f’Il-Ġurnal Uffiċjali tal-Unjoni Ewropea. Għandu jibda japplika mis-17 ta’ Diċembru 2009.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-9 ta’ Frar 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 349, 24.12.1998, p. 1.
   
      (2)  ĠU L 299, 16.11.2007, p. 1.
   
      (3)  ĠU L 330, 16.12.2009, p. 70.